Legal Document

Category: 680

Text:
11. ΝΟΜΟΣ 6313 της 7/15 Οκτ. 1934 Περί καθορισμού ιδιαιτέρων διατάξεων δια το εις τα σταφιδικά εργοστάσια Αιγιαλείας και Κορινθίας εργαζόμενον γυναικείον προσωπικόν χειροδιαλέγματος. Άρθρον 1 Ο εν τοις σταφιδεργοστασίοις Αιγιαλείας και Κορινθίας γινόμενος καθαρισμός δια χειροδιαλέγματος θεωρείται ως επέκτασις της αγροτικής εργασίας αποξηράνσεως και διαλογής και το δια τας εργασίας ταύτας απασχολούμενον προσωπικόν δεν υπάγεται εις άλλας προστατευτικάς διατάξεις πλην των αναφερομένων εις τον νόμον π. ωρών εργασίας (ανωτ. αρ. 1 και επ.), εις τον ν. 551 π. ατυχημάτων εν εργασία ή εξ αφορμής αυτής εκ βιαίων συμβάντων (15.Μα.1), ως ετροποποιήθη μεταγενεστέρως, εις τους νόμους π. προστασίας γυναικών και ανηλίκων, και περί Κυριακής αργίας (15. Κα.). Άρθρον 2 Τα ημερομίσθια των εργατών ρυθμίζονται δια τιμολογίου, καταρτιζομένου υπό επιτροπής, αποτελουμένης εξ αντιπροσώπων των εργοδοτών και ισαρίθμων αντιπροσώπων των εργατών, υπό την προεδρίαν ανωτέρου δημοσίου υπαλλήλου, κατά τα λεπτομερέστερον δια διατάγματος καθορισθησόμενα. Δια του αυτού διατάγματος, δύναται να ληφθώσι και άλλα μέτρα εξασφαλίζοντα την μη περιγραφήν του ημερομισθίου των εργατών. 15.Θ.α.10-11 Εργσία Γυναικών και Ανηλίκων 243